open-index/open-wikipedia-markdown huggingface dataset:
Μάρπησσα Πάρου

Η **Μάρπησσα** (μέχρι το 1926 *Τσιπίδος*) είναι χωριό της Πάρου, κτισμένο σε λόφο στην ανατολική πλευρά του νησιού. Απέχει 19 χιλιόμετρα από την Παροικιά και βρίσκεται κοντά στα χωριά Μάρμαρα και Πρόδρομος. Σύμφωνα με την απογραφή του 2011 έχει 582 κατοίκους. Η Μάρπησσα έχει χαρακτηριστεί παραδοσιακός οικισμός.

## Ιστορικά στοιχεία
Στις δυτικές πλαγιές του όρους Προφήτης Ηλίας, κοντά στην Μάρπησσα, βρίσκεται η σπηλιά των Δαιμόνων. Στην σπηλιά έχουν βρεθεί ευρήματα από την ύστερη νεολιθική περίοδο μέχρι την πρώιμη κυκλαδική περίοδο, που αντιστοιχεί περίπου στην πέμπτη με την τρίτη χιλιετία π.Χ., καθώς και ευρήματα από την ύστερη κυκλαδική περίοδο και τους μυκηναϊκούς χρόνους. Τα ευρήματα περιλαμβάνουν κεραμική, κυρίως κωνικά κύπελλα, όστρακα, κόκκαλα ζώων και ίχνη πυράς.

Κοντά στην Μάρπησσα βρίσκεται ο λόφος Κέφαλος στην κορυφή του οποίου κτίστηκε από τους Βενετούς κάστρο, το τρίτο στο νησί μετά από αυτή στην Παροικιά και στη Νάουσα. Το κάστρο με βάση τα αρχαιολογικά δεδομένα άρχισε να κτίζεται στα τέλη του 13ου αιώνα. Το κάστρο ήταν έτοιμο στις αρχές του 15ού αιώνα, όταν αναφέρεται από τον Κριστόφορο Μπουοντελμόντι (1415-1420). Επίσης, η κτητορική επιγραφή του ναού του Ευαγγελισμού αναφέρει ως έτος κατασκευής το 1410. Το κάστρο επεκτάθηκε περί το 1500 από τον Νικολό Α΄ Σομμαρίπα, ο οποίος και μετέφερε την έδρα του νησιού από την Παροικιά στον Κέφαλο. Ο Μπαρμπαρόσα πολιόρκησε και κατέκτησε το κάστρο το 1537. 

Η Μάρπησσα φαίνεται ότι άρχισε να αναπτύσσεται στο δεύτερο μισό του 16ου αιώνα, με τη δημιουργία ενός οικισμού με οχυρωματικό χαρακτήρα. Πιθανόν η Μάρπησσα, τα Μάρμαρα και ο Πρόδρομος δημιουργήθηκαν από κατοίκους του κάστρου στον Κέφαλο και κοντινών μετοχιών. Η Μάρπησσα και τα Μάρμαρα αναφέρονται στις οθωμανικές πηγές των αρχών του 17ου αιώνα.

Η Μάρπησσα ορίστηκε έδρα του δήμου Μαρπήσσης το 1835, και παρέμεινε έδρα του μέχρι το 1856, και μετά ξανά πάλι από το 1865 μέχρι το 1912, όταν και ο δήμος καταργήθηκε και η Μάρπησσα ορίστηκε έδρα ομώνυμης κοινότητας. Η κοινότητα καταργήθηκε το 1997, με το πρόγραμμα Καποδίστριας, και εντάχθηκε στον δήμο Πάρου.
αριστερά|μικρογραφία|223x223εσ|Ο Άγιος Αντώνιος στην Μάρπησσα

## Αξιοθέατα
Η Μάρπησσα έχει χαρακτηριστεί παραδοσιακός οικισμός, με πολλά σπίτια του χωριού να χρονολογούνται από τον 17ο και τον 18ο αιώνα. Στην κεντρική πλατεία του χωριού βρίσκονται τέσσερις ανεμόμυλοι. Στο χωριό λειτουργεί το Μουσείο Γλυπτών Περαντινού και λαογραφικό μουσείο. Στον λόφο Κάστελλο, στη θέση του ερειπωμένου κάστρου σήμερα βρίσκεται η μονή του Αγίου Αντωνίου.

## Έθιμα
Κάθε καλοκαίρι γίνονται πολιτιστικές εκδηλώσεις σε παραδοσιακά σπίτια , ποικίλες εκθέσεις αλλά και μαθήματα πλεξίματος 

Κατά τη διάρκεια της Μεγάλης Εβδομάδας στη Μάρπησσα γίνεται αναπαράσταση των Παθών του Χριστού.

## Παραπομπές


Κατηγορία:Χωριά της περιφερειακής ενότητας Πάρου
Γενικές εκλογές στις Μπαχάμες 2021

Στις 16 Σεπτεμβρίου 2021 διεξήχθησαν **πρόωρες** **γενικές εκλογές στις [[Μπαχάμες]]**, για τα 39 μέλη της Βουλής της Συνέλευσης του Κοινοβουλίου των Μπαχαμών.

## Εκλογικό σύστημα
Το πολίτευμα στην Κοινοπολιτεία των Μπαχαμών είναι συνταγματική μοναρχία. Τα 39 μέλη της Βουλής της Συνέλευσης εκλέγονται με απλό πλειοψηφικό εκλογικό σύστημα από ισάριθμες μονοεδρικές εκλογικές περιφέρειες για πενταετή θητεία. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες των Μπαχαμών ηλικίας άνω των 18 ετών, υπό την προϋπόθεση να έχουν εγγραφεί στον επίσημο κατάλογο ψηφοφόρων.

## Αποτελέσματα

## Παραπομπές


Κατηγορία:Εκλογές στις Μπαχάμες
Μπαχαμες
Κλήμα Μήλου

Το **Κλήμα** είναι παραθαλάσσιος οικισμός της Μήλου. Σύμφωνα με την απογραφή του 2011 έχει 13 κατοίκους. Απέχει 6 χιλιόμετρα από τον Αδάμαντα, το κύριο λιμάνι του νησιού. Βρίσκεται στην είσοδο του όρμου της Μήλου, κάτω από το χωριό Τρύπητή.

Ο οικισμός είναι διάσημος για τις οικίες των ψαράδων που μένουν στον οικισμό, γνωστές ως «σύρματα». Τα σύρματα είναι συνήθως διώροφα κτίρια με βαμμένες με έντονα χρώματα τις πόρτες και τα παράθυρα. Στον πάνω όροφο έμενε ο ψαράς με την οικογένειά του και ο κάτω όροφος χρησιμοποιούταν για τη φύλαξη της βάρκας κατά τη διάρκεια του χειμώνα. Σήμερα κάποια από τα σύρματα λειτουργούν ως τουριστικά καταλύματα. Στο χωριό επίσης λειτουργούν χώροι εστίασης.

Το Κλήμα βρίσκεται κοντά στη θέση της αρχαίας Μήλου, με το αρχαίο θέατρο, κοντά στο οποίο βρέθηκε η Αφροδίτη της Μήλου. Στο χωριό βρίσκεται ο σπηλαιώδης ναός της Αγίας Παρασκευής. Η παραλία του χωριού, μαζί με την κοντινή παραλία Σχινώπη, είναι κατάλληλη για κολύμπι.

## Παραπομπές


Κατηγορία:Χωριά της Μήλου
Κατηγορία:Χωριά της περιφερειακής ενότητας Μήλου
Καρακορούμ (αποσαφήνιση)

Το **Καρακορούμ** μπορείε να αναφέρεται:

* Καρακορούμ (βουνό), υψηλή οροσειρά στην Ασία
* Καρακορούμ (πόλη), ιστορική πρώτη πρωτεύουσα της Μογγολίας
* τον αυτοκινητόδρομο Καρακορούμ
Σαντού

Η Σαντού (**Shangdu**, επίσης γνωστή ως **Xanadu** (  ? Μογγολική : *Sandu),* ήταν πόλη της στέπας και θερινή πρωτεύουσα   της δυναστείας Γιουάν της Κίνας μέχρι που ο Κουμπλάι μετέφερε τον θρόνο του στην Ζονγκντά, το σημερινό Πεκίνο . Βρίσκεται στην Εσωτερική Μογγολία . Τον Ιούνιο του 2012, η Σαντού έγινε Μνημείο Παγκόσμιας Πολιτιστικής Κληρονομιάς για την ιστορική του σημασία και για τη μοναδική ανάμειξη της μογγολικής και κινεζικής κουλτούρας. 

## Παραπομπές


Κατηγορία:Μνημεία Παγκόσμιας Κληρονομιάς στην Κίνα
Κατηγορία:Μεσαιωνικές πόλεις
Κατηγορία:Λήμματα που περιέχουν παραπομπή σε κείμενο της Εγκυκλοπαίδειας Μπριτάννικα 1911 με παράμετρο Βικιθήκης
Καρακορούμ (πόλη)

Το **Καρακορούμ**, υπήρξε ιστορική πρωτεύουσα της Μογγολικής Αυτοκρατορίας μεταξύ 1235 και 1260. Σήμερα είναι έρημος δυτικά του Ουλάν Μπατόρ στην κοιλάδα Ορχόν στην ανατολική πλευρά αυτού του ποταμού. Συνορεύει με τον βόρειο τοίχο της μονής Erdene Dsuu. Λίγο νότια του βρίσκεται ο σημερινός οικισμός Χαρκορίν.

## Παραπομπές


## Εξωτερικοί σύνδεσμοι
* 

Κατηγορία:Αρχαιολογικοί τόποι στην Ασία
Κατηγορία:Σελίδες με μη επιθεωρημένες μεταφράσεις
Κοινότητα Σταυροπηγίου Μεσσηνίας

Η **Κοινότητα Σταυροπηγίου**, με έδρα το Σταυροπήγιο, περιέχει τους οικισμούς Σταυροπήγιο και Μάλτα. Διοικητικά ανήκει στη Δημοτική Ενότητα Αβίας, του Δήμου Δυτικής Μάνης και υπάγεται στην Περιφερειακή Ενότητα Μεσσηνίας, της Περιφέρειας Πελοποννήσου. Σύμφωνα με την Απογραφή του 2011, έχει 414 κατοίκους.

## Πληθυσμός Κοινότητας

## Οικισμοί Κοινότητας

### Σταυροπήγιο Μεσσηνίας
Το Σταυροπήγιο είναι μεσογειακό χωριό πνιγμένο στα ελαιοπερίβολα, κτισμένο στην πλαγιά του λόφου όπου βρίσκεται το Κάστρο της Ζαρνάτας. Διαθέτει Νηπιαγωγείο. Το Σταυροπήγιο ήταν έδρα Επισκοπής και καπεταναίοι της περιοχής ήταν οι μετέπειτα Μπέηδες της Μάνης, Τζανέτμπεης Κουτούφαρης (πρώτος Μπέης 1776-1779) και ο Παναγιώτμπεης Κουμουντουράκης (1798-1803).

### Μάλτα Αβίας Μεσσηνίας
Η Μάλτα είναι Μανιάτικο Πυργοχώρι, όπου υπάρχει ο ιστορικός πύργος των Κουτουφαραίων - Αλούπηδων. Στην περιοχή δεσπόζει σε κοντινό λόφο ο πύργος του Μαυρίκου (1814), χαρακτηρισμένος Ιστορικό Διατηρητέο Μνημείο, από το Υπουργείο Πολιτισμού. Πρόκειται για οχυρό πυργόσπιτο, που κτίσθηκε το 1814 από τον Μαυρίκο, προεστό της Μάλτας. Μετά από 1 χιλιόμετρο απόσταση, βρίσκεται η γυναικεία μονή Ανδρουμπεβίτσας, βυζαντινό κτίσμα με στοιχεία μανιάτικης αρχιτεκτονικής (χαρακτηρισμένη ως Ιστορικό Διατηρητέο Μνημείο), ενώ στο Ναό της Κοιμήσεως της Θεοτόκου (χαρακτηρισμένος ως Ιστορικό Διατηρητέο Μνημείο), σώζονται μερικές σπουδαίες τοιχογραφίες του 13ου αιώνα. Επιπλέον, το Υπουργείο Πολιτισμού, με αποφάσεις του, έχει χαρακτηρίσει στην Κοινότητα Σταυροπηγίου, ως Ιστορικά Διατηρητέα Μνημεία τον Ιερό Ναό Ζωοδόχου Πηγής και τον Ιερό Ναό Αγίων Νικολάου και Ιωάννου Προδρόμου.

## Διοικητικές μεταβολές

## Διατελέσαντες Κοινοτάρχες

## Παραπομπές
Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης



## Χάρτης
Σεξουαλική εκμετάλλευση

**Σεξουαλική εκμετάλλευση** είναι η επιβολή δικαιώματος ιδιοκτησίας σε ένα ή περισσότερα άτομα με σκοπό να τα εξαναγκάσουν να ενδώσουν σε σεξουαλικές δραστηριότητες. Αυτό περιλαμβάνει την καταναγκαστική εργασία, τον υποβιβασμό ενός ανθρώπου σε κατάσταση υπηρέτη (κάτι που περιλαμβάνει και τον αναγκαστικό γάμο) και τη σεξουαλική διακίνηση ενηλίκων ή και παιδιών.

Η σεξουαλική εκμετάλλευση μπορεί επίσης να είναι μέλος τελετουργίας  θρησκευτικών πρακτικών, όπως στην Γκάνα, το Τόγκο και το Μπενίν. Η Διακήρυξη και το Πρόγραμμα Δράσης της Βιέννης απαιτούν μια διεθνή προσπάθεια ευαισθητοποίησης των ανθρώπων για τη σεξουαλική εκμετάλλευση, καθώς αποτελεί κατάχρηση των ανθρωπίνων δικαιωμάτων. Οι επίσημες εκτιμήσεις  παγκοσμίως ποικίλλουν. Το 2001 ο Διεθνής Οργανισμός Μετανάστευσης εκτιμούσε 400.000 άτομα που εκμεταλλεύονται σεξουαλικώς, το Ομοσπονδιακό Γραφείο Ερευνών ανέβασε τον αριθμό στις 700.000 και η UNICEF στα 1.75 εκατομμύρια.

Στην Ελλάδα, σύμφωνα με εκτιμήσεις ΜΚΟ το 2008, υπάρχουν συνολικά 13.000-14.000 θύματα εμπορίας κάθε είδους στη χώρα. Οι κυριότερες χώρες προέλευσης των θυμάτων εμπορίας που μεταφέρθηκαν στην Ελλάδα περιλαμβάνουν τη Νιγηρία, την Ουκρανία, τη Ρωσία, τη Βουλγαρία, την Αλβανία, τη Μολδαβία, τη Ρουμανία και τη Λευκορωσία.

## Παραπομπές


Κατηγορία:Εγκλήματα κατά της ανθρωπότητας
Κατηγορία:Βιομηχανία του σεξ
Κατηγορία:Σεξισμός
Μάλτα Αβίας Μεσσηνίας

Η **Μάλτα** είναι οικισμός της Πελοποννήσου στην Περιφερειακή Ενότητα Μεσσηνίας.

## Γενικά στοιχεία
Η Μάλτα βρίσκεται νοτιοανατολικά από την Καλαμάτα (22 χλμ.) και βορειοδυτικά πάνω από την Καρδαμύλη (14 χλμ.) σε υψόμετρο 330 μέτρα. 

Η Μάλτα είναι Μανιάτικο Πυργοχώρι, όπου υπάρχει ο ιστορικός πύργος των Κουτουφαραίων - Αλούπηδων. Στην περιοχή δεσπόζει σε κοντινό λόφο ο πύργος του Μαυρίκου (1814), χαρακτηρισμένος Ιστορικό Διατηρητέο Μνημείο, από το Υπουργείο Πολιτισμού. Πρόκειται για οχυρό πυργόσπιτο, που κτίσθηκε το 1814 από τον Μαυρίκο, προεστό της Μάλτας. Μετά από 1 χιλιόμετρο απόσταση, βρίσκεται η γυναικεία μονή Ανδρουμπεβίτσας, βυζαντινό κτίσμα με στοιχεία μανιάτικης αρχιτεκτονικής (χαρακτηρισμένη ως Ιστορικό Διατηρητέο Μνημείο), ενώ στο Ναό της Κοιμήσεως της Θεοτόκου (χαρακτηρισμένος ως Ιστορικό Διατηρητέο Μνημείο), σώζονται μερικές σπουδαίες τοιχογραφίες του 13ου αιώνα. Επιπλέον, το Υπουργείο Πολιτισμού, με αποφάσεις του, έχει χαρακτηρίσει στην Κοινότητα Σταυροπηγίου, ως Ιστορικά Διατηρητέα Μνημεία τον Ιερό Ναό Ζωοδόχου Πηγής και τον Ιερό Ναό Αγίων Νικολάου και Ιωάννου Προδρόμου.

Αναφέρεται επίσημα, μετά την Επανάσταση του 1821, το 1835 να προσαρτάται στον τότε δήμο Γερηνίας.  Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Σταυροπήγι αποτελούν την κοινότητα Σταυροπηγίου που υπάγεται στη Δημοτική Ενότητα Αβίας του Δήμου Δυτικής Μάνης ενώ σύμφωνα με την απογραφή 2011 είχε 100 κατοίκους.

## Σημείωση
Στην Μεσσηνία αλλά τον Δήμο Οιχαλίας υπάρχει ο συνώνυμος οικισμός Μάλτα.

## Εξωτερικοί σύνδεσμοι

* Ο Πύργος της Μάλτας (Πύργος Μαυρίκου) - Δυτική Μάνη στο https://www.youtube.com/.

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Μάνη
Κατηγορία:Δήμος Δυτικής Μάνης
Lucky Man (τραγούδι)

Το **Lucky Man** είναι τραγούδι του αγγλικού progressive rock συγκροτήματος Emerson, Lake & Palmer που συγκαταλέγεται στο ομώνυμο ντεμπούτο άλμπουμ του 1970. Γράφτηκε από τον Γκρεγκ Λέικ όταν ήταν 12 ετών και ηχογραφήθηκε χρησιμοποιώντας αυτοσχέδιες διασκευές,  το τραγούδι περιέχει ένα από τα πρώτα σόλο συνθεσάιζερ της ροκ μουσικής. Το "Lucky Man" κυκλοφόρησε ως σινγκλ το 1970 και έφτασε στα 20 καλύτερα της Ολλανδίας. Το τραγούδι σημειώθηκε επίσης στις Ηνωμένες Πολιτείες και τον Καναδά. Το single επανακυκλοφόρησε το 1973 και βγήκε πάλι πρώτο στις ΗΠΑ και τον Καναδά.
## Παραπομπές

Κατηγορία:Singles της Island Records
Κατηγορία:Τραγούδια του 1970
Άνω Καλύβια Τρικολώνων Αρκαδίας

Τα **Άνω Καλύβια** Τρικολώνων ή Σύρνας είναι πολύ μικρό ορεινό χωριό στην Πελοπόννησο και την Περιφερειακή Ενότητα Αρκαδίας το οποίο βρίσκεται στις νοτιοδυτικές πλαγιές του Μαίναλου σε υψόμετρο 657 μέτρα. Απέχει 5 χλμ. (οδηγικά) από τη Σύρνα, 20 χλμ. Ν.-ΝΑ. από τη Δημητσάνα (έδρα του δήμου) και 45 χλμ. Δ. από την Τρίπολη (μέσω Χρυσοβίτσι). Αναφέρεται επίσημα ως ξεχωριστός οικισμός το 1940 να προσαρτάται στην τότε κοινότητα Σύρνας. Σύμφωνα με το σχέδιο Καλλικράτης μαζί με τη Σύρνα αποτελούν την τοπική κοινότητα Σύρνας που υπάγεται στη δημοτική ενότητα Τρικολώνων του Δήμου Τρίπολης και σύμφωνα με την απογραφή του 2011 απογράφησαν 2 κάτοικοι. 
## Πληθυσμός

## Σημείωση
Στον ίδιο δήμο υπάρχει ο συνώνυμος οικισμός Άνω Καλύβια Κλείτορος.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1964 (ΠΛ)

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Τουμπάς

Η **Τουμπάς** () είναι παλαιστινιακή πόλη στη βορειοανατολική Δυτική Όχθη, η οποία βρίσκεται βορειοανατολικά της Ναμπλούς, δυτικά της κοιλάδας του Ιορδάνη. Είναι πόλη άνω των 63.000 κατοίκων, και χρησιμεύει ως το οικονομικό και διοικητικό κέντρο του Κυβερνείου Τουμπάς. Η αστική της περιοχή αποτελείται από 227 εκτάρια. Διοικείται από ένα δημοτικό συμβούλιο 15 μελών και οι περισσότεροι εργαζόμενοι κάτοικοί της απασχολούνται με τη γεωργία ή τις δημόσιες υπηρεσίες. Ο Χαλίντ Σαμίρ Αμπντέλ Ραζέκ είναι ο νυν δήμαρχος της Τουμπάς.

Η Τουμπάς έχει ταυτιστεί ως η **Θαιβαίς**, μια αρχαία χαναανική πόλη διάσημη για την εξέγερση εναντίον του βασιλιά Αβιμέλεχ. Στα τέλη του 19ου αιώνα, κατά τη διάρκεια της Τουρκοκρατίας στην Παλαιστίνη, αραβικές φυλές που ζούσαν στην κοιλάδα του Ιορδάνη κατοικούσαν στην Τουμπάς και έγινε μια μεγάλη πόλη στην Περιφέρεια Ναμπλούς, ιδιαίτερα γνωστή για την ξυλεία και την τυροκομία. Υπήρξε υπό τη Βρετανική Εντολή για την Παλαιστίνη το 1922, προσαρτήθηκε από την Ιορδανία μετά την κατάληψη της πόλης στον Αραβοϊσραηλινό Πόλεμο του 1948 και στη συνέχεια καταλήφθηκε από το Ισραήλ από τον Πόλεμο των έξι ημερών του 1967. Η Εθνική Παλαιστινιακή Αρχή κατέχει τον έλεγχο της Τουμπάς από τότε που η πόλη μεταφέρθηκε στη δικαιοδοσία της το 1995.

## Παραπομπές

## Εξωτερικοί σύνδεσμοι
* 

Κατηγορία:Πόλεις της Παλαιστίνης
Κατάλογος Ελλήνων παραολυμπιονικών

Ο Χαράλαμπος Ταϊγανίδης είναι ο πολυμεταλλιούχος της Ελλάδας σε Παραολυμπιακούς Αγώνες. Συνολικά έχει κατακτήσει 10 μετάλλια (4 χρυσά, 4 ασημένια, 2 χάλκινα) σε Αθήνα, Πεκίνο και Λονδίνο. 

Έξι μετάλλια έχει ο Γρηγόρης Πολυχρονίδης (1-3-2), ενώ από πέντε μετάλλια έχουν οι Χρήστος Ταμπαξής, Κωνσταντίνος Φύκας (2-3-0), Γιώργος Καπελλάκης (1-1-3) και Ανθή Καραγιάννη (0-4-1).

Συνολικά 50 αθλητές έχουν βρεθεί στο βάθρο των νικητών/νικητριών και συγκεκριμένα οι εξής:

Κατηγορία:Παραολυμπιονίκες
Σαλφίτ

Το **Σαλφίτ** () είναι παλαιστινιακή πόλη στην κεντρική Δυτική Όχθη. Βρίσκεται σε υψόμετρο 570 μέτρων δίπλα στον ισραηλινό οικισμό Αριέλ. Σύμφωνα με το Παλαιστινιακό Κεντρικό Στατιστικό Γραφείο, το Σαλφίτ είχε πληθυσμό 10.911 κατοίκους το 2017. Διοικείται από την Παλαιστινιακή Αρχή από την Ενδιάμεση Συμφωνία του 1995 για τη Δυτική Όχθη και τη Λωρίδα της Γάζας, στην περιοχή που έχει χαρακτηριστεί ως Περιοχή B και από τότε υπηρετεί ως η διοικητική έδρα του Κυβερνείου Σαλφίτ.

Σύμφωνα με το Εμπορικό Επιμελητήριο Σαλφίτ, η λέξη «Σαλφίτ» είναι χαναανική λέξη η οποία σημαίνει «καλάθι σταφυλιών» (*Σαλ* σημαίνει «καλάθι» και *φιτ* σημαίνει «σταφύλια»).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Παλαιστίνης
Τούλκαρμ

Το **Τούλκαρμ**  (· ) είναι παλαιστινιακή πόλη στη Δυτική Όχθη, η οποία βρίσκεται στο Κυβερνείο Τούλκαρμ. Η ισραηλινή πόλη Νετάνια βρίσκεται στα δυτικά, οι παλαιστινιακές πόλεις Ναμπλούς και Τζενίν στα ανατολικά.  Σύμφωνα με το Παλαιστινιακό Κεντρικό Στατιστικό Γραφείο, το 2007 το Τουλκάρμ είχε 51.300 κατοίκους ενώ ο παρακείμενος καταυλισμός προσφύγων είχε πληθυσμό 10.641 άτομα.

## Ετυμολογία
Το αραβικό όνομα μεταφράζεται ως «ο μακρύς (τόπος) του αμπελώνα» και μπορεί να προέρχεται από την αραμαϊκή ονομασία *Τουλ Κάρμα* («λόφος του αμπελώνα») που χρησιμοποιήθηκε για το Τούλκαρμ από τους Σταυροφόρους και τους μεσαιωνικούς Σαμαρείτες κατοίκους.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Παλαιστίνης
Ζακ-Ζερμαίν Σουφλό

Ο **Ζακ-Ζερμαίν Σουφλό** (γαλλικά: Jacques-Germain Soufflot) (22 Ιουλίου 1713-29 Αυγούστου 1780) ήταν Γάλλος αρχιτέκτονας που άσκησε σημαντική επίδραση στην ανάπτυξη της νεοκλασικής αρχιτεκτονικής. Το πιο διάσημο έργο του είναι το Πάνθεον στο Παρίσι, χτισμένο από το 1755, αρχικά ως εκκλησία αφιερωμένη στην Αγία Ζενεβιέβ.

## Βιογραφικά στοιχεία
[αριστερά|μικρογραφία|250x250εσ|Ο ναός Τεμπλ ντυ Σανζ στη [Λυών]]
Ο Ζακ-Ζερμαίν Σουφλό γεννήθηκε στο Ιρανσί, κοντά στην Οσέρ. Τη δεκαετία του 1730 παρακολούθησε μαθήματα στη Γαλλική Ακαδημία της Ρώμης, όπου νέοι Γάλλοι σπουδαστές τη δεκαετία του 1750 παρήγαγαν αργότερα την πρώτη γενιά νεοκλασικών σχεδιαστών. Ο Σουφλό δεν επηρεάστηκε ιδιαίτερα από το γραφικό μπαρόκ που κυριαρχούσε στη σύγχρονη Ρώμη, το ενδιαφέρον του εντοπίζονταν στις γραφικές όψεις των κλασικών μνημείων της αρχαιότητας.

Όταν επέστρεψε στη Γαλλία το 1738, εγκαταστάθηκε και εργάστηκε στη Λυών, όπου έχτισε το νοσοκομείο-πτωχοκομείο Οτέλ-Ντιέ, με μεγάλη πρόσοψη κατά μήκος του ποταμού Ροδανού. Με την ανέγερση της προτεσταντικής εκκλησίας Τεμπλ ντυ Σανζ, του ανατέθηκε η πλήρης αναδιαμόρφωση ενός παλαιότερου κτηρίου χρηματιστηριακής αγοράς της Λυών του 16ου αιώνα. Η πρόσοψη του πρώτου ορόφου ανακατασκευάστηκε πλήρως στο νεοκλασικό στιλ του Σουφλό, ασυνήθιστο για την εποχή. Έγινε δεκτός στην Ακαδημία της Λυών.
[αριστερά|μικρογραφία|250x250εσ|Το [Πάνθεον (Παρίσι)|Πάνθεον, Παρίσι.]]
[μικρογραφία|250x250εσ|Το Οτέλ-Ντιέ στη [Λυών|αριστερά]]
Το 1750, πραγματοποίησε ένα ακόμη ταξίδι στην Ιταλία όταν συνόδευσε τον νεαρό μελλοντικό μαρκήσιο ντε Μαρινί, τον νεαρό αδελφό της κυρίας ντε Πομπαντούρ, ο οποίος προετοιμάζονταν για τη μελλοντική του θέση ως διευθυντής των βασιλικών κτηρίων. Σ' αυτό το ταξίδι ο Σουφλό έκανε μια ειδική μελέτη για τα θέατρα. Το 1755 ο μαρκήσιος ντε Μαρινί, ως νέος Γενικός Διευθυντής των Βασιλικών Κτηρίων, έδωσε στον Σουφλό τον αρχιτεκτονικό έλεγχο όλων των βασιλικών κτηρίων στο Παρίσι. Την ίδια χρονιά, εισήχθη στη Βασιλική Ακαδημία Αρχιτεκτονικής. Το 1756 άνοιξε η όπερά του στη Λυών.

Το Πάνθεον είναι το πιο διάσημο έργο του, αντιπροσωπευτικό του προσωπικού γούστου του Σουφλό. Πέθανε στο Παρίσι το 1780 και θάφτηκε στο Πάνθεον δίπλα στον Βολταίρο.

Επί είκοσι χρόνια, ο Σουφλό ανέλαβε πολλά επίσημα αξιώματα και διαδραμάτισε ενεργό ρόλο στα προγράμματα ανοικοδόμησης και εξωραϊσμού του Παρισιού και της Λυών. Τα έργα του ξεχώρισαν για την «αυστηρότητα της γραμμής, τη σταθερότητα της φόρμας, την απλότητα του περιγράμματος και την αυστηρά αρχιτεκτονική αντίληψη της λεπτομέρειας», και ήρθαν σε έντονη αντίθεση με την ύστερη μπαρόκ και ροκοκό αρχιτεκτονική των συγχρόνων του. Θεωρείται ο κυριότερος εκπρόσωπος της ανάπτυξης της νεοκλασικής αρχιτεκτονικής. .

## Παραπομπές


## Εξωτερικοί σύνδεσμοι
* 

Κατηγορία:Γάλλοι αρχιτέκτονες
Καλκίλια

Η **Καλκίλια** ή **Καλκιλία** () είναι παλαιστινιακή πόλη στη Δυτική Όχθη.  Η Καλκίλια χρησιμεύει ως το διοικητικό κέντρο του Κυβερνείου Καλκίλια. Στην επίσημη απογραφή του 2007 η πόλη είχε πληθυσμό 41.739 κατοίκους. 
Η Καλκίλια περιβάλλεται από το ισραηλινό φράγμα Δυτικής Όχθης με ένα μικρό άνοιγμα στα ανατολικά που ελέγχεται από τον ισραηλινό στρατό και μια σήραγγα προς το παλαιστινιακό χωριό Χαμπλέ. Η πόλη είναι γνωστή για την καλλιέργεια πολλών πορτοκαλιών.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Παλαιστίνης
AUKUS

Η **AUKUS** (ακρωνύμιο των λέξεων **A**ustralia, **U**nited **K**ingdom, **U**nited **S**tates) είναι μια τριμερής συμφωνία ασφαλείας ανάμεσα στην Αυστραλία, το Ηνωμένο Βασίλειο και τις Ηνωμένες Πολιτείες Αμερικής. Η συμφωνία καλύπτει βασικούς τομείς όπως η τεχνητή νοημοσύνη, ο κυβερνοπόλεμος, οι υποβρύχιες δυνατότητες και οι ικανότητες κρούσης μεγάλου βεληνεκούς. Περιλαμβάνει επίσης ένα κεφάλαιο πυρηνικής άμυνας, το οποίο ενδεχομένως περιορίζεται στις Ηνωμένες Πολιτείες και το Ηνωμένο Βασίλειο, όσον αφορά τις υποδομές. Η συμφωνία επικεντρώνεται στη στρατιωτική συνεργασία, κάτι που τη διαχωρίζει από την συμμαχία ανταλλαγής πληροφοριών «Five Eyes», που περιλαμβάνει επίσης τη Νέα Ζηλανδία και τον Καναδά.

Οι Ηνωμένες Πολιτείες και το Ηνωμένο Βασίλειο θα βοηθήσουν την Αυστραλία να αναπτύξει και να παρατάξει πυρηνικά υποβρύχια, αυξάνοντας τη δυτική στρατιωτική παρουσία στην περιοχή του Ειρηνικού Ωκεανού. Αν και η κοινή ανακοίνωση του Αυστραλού πρωθυπουργού Σκοτ Μόρισον, του Βρετανού πρωθυπουργού Μπόρις Τζόνσον και του προέδρου των Ηνωμένων Πολιτειών Τζο Μπάιντεν δεν ανέφερε καμία τρίτη χώρα ονομαστικά, ανώνυμες πηγές του Λευκού Οίκου ανέφεραν ότι στόχος της συμφωνίας είναι η ανάσχεση της επιρροής της Λαϊκής Δημοκρατίας της Κίνας στην περιοχή του Ινδο-Ειρηνικού, κάτι με το οποίο συμφωνούν γεωπολιτικοί αναλυτές. Η συμφωνία θεωρείται ως διάδοχη του υπάρχοντος συμφώνου ANZUS μεταξύ της Αυστραλίας, της Νέας Ζηλανδίας και των Ηνωμένων Πολιτειών. Ο «παραγκωνισμός» της Νέας Ζηλανδίας αποδίδεται στην πρόθεσή της να απαγορεύσει την χρήση της πυρηνικής ενέργειας.

## Δείτε επίσης
* Αγγλόσφαιρα
## Παραπομπές


Κατηγορία:Πολιτική της Αυστραλίας
Κατηγορία:Πολιτική του Ηνωμένου Βασιλείου
Κατηγορία:Πολιτική των Ηνωμένων Πολιτειών
Κατηγορία:Διεθνείς σχέσεις
Κατηγορία:Γεγονότα το 2021
Παλαιά Πόλη Χεβρώνος

Η **Παλαιά Πόλη της Χεβρώνας** (), επίσης γνωστή ως **Παλαιά Πόλη του Αλ Χαλίλ** (), είναι το ιστορικό κέντρο της πόλης της Χεβρώνας στην κατεχόμενη Δυτική Όχθη.

Η Χεβρών της αρχαιότητας πιστεύεται από τους αρχαιολόγους ότι αρχικά χτίστηκε, στο Τελ Ρουμεϊντά, το οποίο απέχει περίπου 200 μέτρα δυτικά της σημερινής Παλαιάς Πόλεως και ήταν χαναανική πόλη. Η σημερινή Παλαιά Πόλη κατοικήθηκε στην ελληνική ή ρωμαϊκή εποχή (περίπου 3ος έως 1ος αι. π.Χ.). Έγινε το κέντρο της συνολικής τοποθεσίας της Χεβρώνας κατά τη διάρκεια του χαλιφάτου των Αββασιδών(που ξεκίνησε περίπου το 750 μ.Χ.).

Το 2017 αναγνωρίστηκε από την «Επιτροπή Παγκόσμιας Πολιτιστικής Κληρονομιάς» της Unesco ως «προστατευόμενη ζώνη», λόγω της ιστορικής και πολιτιστικής της αξίας. Η κίνηση αυτή προκάλεσε την αντίδραση των Ισραηλινών καθώς στο σκεπτικό της απόφασης η πόλη χαρακτηρίζεται ισλαμική. 

Η Παλαιά Πόλη είναι χτισμένη γύρω από το Σπήλαιο των Πατριαρχών, που οι Μουσουλμάνοι τον ονομάζουν «Τέμενος του Ιμπραήμ» - τον παραδοσιακό τόπο ταφής των Βιβλικών Πατριαρχών και Μητριαρχών, και λατρεύεται από Εβραίους, Χριστιανούς και Μουσουλμάνους. 

## Παραπομπές


## Εξωτερικοί σύνδεσμοι
* 

Κατηγορία:Μνημεία Παγκόσμιας Κληρονομιάς στην Παλαιστίνη
Κατηγορία:Μνημεία Παγκόσμιας Κληρονομιάς σε κίνδυνο
Κατηγορία:Αραβική αρχιτεκτονική
Κατηγορία:Αρχιτεκτονική στην Παλαιστίνη
Κάτω Καλύβια (αποσαφήνιση)

Με το όνομα **Κάτω Καλύβια** αναφέρονται τα παρακάτω χωριά της Ελλάδας

*Κάτω Καλύβια Αρκαδίας
*Κάτω Καλύβια Ηρακλείου
*Κάτω Καλύβια Σάμου

Κατηγορία:Αποσαφηνίσεις ελληνικών τοπωνυμίων
Πέντε Πηγάδια Πρέβεζας

Τα **Πέντε Πηγάδια** Πρέβεζας (πρώην *Μπρίγκα*) είναι οικισμός του Δήμου Ζηρού της Περιφερειακής Ενότητας Πρέβεζας στην Περιφέρεια Ηπείρου. Σύμφωνα με την απογραφή του 2011, ο πληθυσμός του ανέρχεται στους 47 κατοίκους.

## Γενικά και ιστορικά στοιχεία
Τα Πέντε Πηγάδια βρίσκονται στους δυτικούς πρόποδες του Ξηροβουνίου, περίπου 25 χλμ. βόρεια της Άρτας. Έως τον Α'  Βαλκανικό Πόλεμο (1912-1913) ανήκαν στην Οθωμανική Αυτοκρατορία. Επί Τουρκοκρατίας η ευρύτερη περιοχή αποτελούσε σημαντικό πέρασμα στον δρόμο Άρτας-Ιωαννίνων διαθέτωντας χάνι αλλά και διόδια με ένοπλη φρουρά. Ως εκ τούτου σημειώθηκαν διάφορες μάχες κατά τα έτη 1821, 1897 και 1912 με επίκεντρο το στρατηγικής σημασίας ομώνυμο κάστρο.

Ως οικισμός αναγνωρίστηκε επίσημα το 1961, ενώ το 1971 έλαβε τη σημερινή του ονομασία. Διοικητικά, μέχρι το 1997 ανήκε στην κοινότητα Κλεισούρας. Κατόπιν υπήχθη στον καποδιστριακό Δήμο Φιλιππιάδας, ενώ από το 2011 ανήκει στον καλλικρατικό Δήμο Ζηρού.

## Σημεία ενδιαφέροντος
Κύριο αξιοθέατο του χωριού είναι το διατηρητέο κάστρο των Πέντε Πηγαδιών, το οποίο αναφέρεται ως κτίσμα των αρχών του 19ου αιώνα επί Αλή Πασά. Παράλληλα, σε κοντινή απόσταση σώζονται τα ερείπια παλαιότερου κάστρου, κτισμένου επί Κουρτ Πασά.

## Εξωτερικοί σύνδεσμοι

* Κάστρο Πέντε Πηγάδια από τον ιστότοπο https://www.visitpreveza.gr/.

## Παραπομπές


Κατηγορία:Χωριά της περιφερειακής ενότητας Πρέβεζας
Galidictis

Η ***Galidictis*** είναι μαλαγασικό σαρκοφάγο της οικογένειας των ευπλευρίδων. Περιλαμβάνει δυο είδη, το ***G'''. Fasciata'' και το ***G*'. Grandidieri*. 
Είναι ενδημική στα τροπικά δάση της ανατολικής Μαδαγασκάρης. Ζει σε υψόμετρο περίπου 440-1500 μέτρων.
## Περιγραφή
Έχει κοντά πόδια, φουντωτή ουρά και μακρόστενο κεφάλι. Έχει γκρι-μπεζ χρώμα με λευκή κοιλιά και πέντε οριζόντιες καφέ η μαύρες ρίγες σε κάθε πλευρά. Το κεφάλι της είναι πιο σκουρόχρωμο και η ουρά της άσπρη. Τα αυτιά της είναι μικρά και στρογγυλά. Τα θηλυκά είναι μικρότερα και πιο ανοιχτόχρωμα από τα αρσενικά. Ζυγίζει περίπου 600 γραμμάρια και το μήκος της είναι 32–34&nbsp;cm χωρίς την ουρά, η οποία έχει μήκος 28–30&nbsp;cm.

## Αναπαραγωγή και ζωή

Η περίοδος αναπαραγωγής διαρκεί από τον Απρίλιο έως τον Νοέμβριο και τα μικρά γεννιούνται μεταξύ Ιουλίου και Φεβρουαρίου μετά από κύηση 79-92 ημερών. Σε κάθε γεννά γεννιέται ένα μόνο μικρό. Τα μικρά απογαλακτίζονται στην ηλικία των δυο μηνών και ωριμάζουν σεξουαλικά στο δυο χρόνια. Λίγα είναι γνωστά για το πόσο οι γονείς φροντίζουν τα μικρά τους και δεν ξέρουμε τίποτα για τη διάρκεια ζωής τους. Μπορεί να βρεθεί σε ζευγάρια, σε ομάδες αρσενικών η μόνη της.

Είναι νυκτόβιο ζώο. Τρέφεται με μικρούς λεμούριους, ερπετά, αμφίβια και έντομα.

## Ταξινομία
Κατά την ιστορία της ταξινομίας της έχει τοποθετηθεί στις οικογένειες βιβερίδες (μοσχογαλές), φελίδες (γάτες) και ερπηστίδες (μαγκούστες), αλλά πια κατατάσσεται στη δίκη της οικογένεια, τις ευπλευρίδες.

Κατατάσσεται από την IUCN ως απειλούμενη. Απειλείται από την αποψίλωση των δασών και από τα οικόσιτα ζώα όπως σκύλοι και γάτες.

## Παραπομπές


## Πηγές
* https://animaldiversity.org/accounts/Galidictis_fasciata/

Κατηγορία:Ευπλερίδες
Σαμ Τζόουνς (καλαθοσφαίριση)

Ο **Σάμιουελ Τζόουνς** (*Samuel Jones*, 24 Ιουνίου 1933 – 30 Δεκεμβρίου 2021) ήταν Αμερικανός  επαγγελματίας καλαθοσφαιριστής, που αγωνιζόταν ως σούτινγκ γκαρντ. Έχει το δεύτερο μεγαλύτερο αριθμό πρωταθλημάτων του NBA από οποιονδήποτε παίκτη (10), πίσω από τον συμπαίκτη του Μπιλ Ράσελ (11). 

Ήταν μέλος της μεγάλης ομάδας των Μπόστον Σέλτικς που κέρδισε οκτώ συνεχόμενα πρωταθλήματα  από το 1959 έως το 1966. Κατά τη διάρκεια της καριέρας του σημείωσε 15.411 πόντους με 17,7 μέσο όρο ανά παιχνίδι, 4,9 ριμπάουντ και 2,5 ασίστ. Ήταν γνωστός για την ταχύτητα και τις νικητήριες προσπάθειές του, ειδικά κατά τη διάρκεια των πλέι οφ του ΝΒΑ. Υπήρχε όμως μία άλλη ιδιότητα που τον έκανε ξεχωριστό: η αφοσίωσή του στην ομάδα και τη λειτουργία της. Συμμετείχε σε πέντε NBA All-Star Game (1962, 1964–1966, 1968). Έγινε μέλος του Naismith Memorial Basketball Hall of Fame το 1983 και της επετειακής ομάδας των 25 και των 50 χρόνων του NBA. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Απεβίωσε από φυσικά αίτια στις 30 Δεκεμβρίου 2021.

## Τίτλοι και διακρίσεις

* 10 × πρωταθλητής NBA (1959 – 1966, 1968, 1969)
* 5 × NBA All-Star (1962, 1964 – 1966, 1968)
* 3 × Δεύτερη Ομάδα All-NBA (1965 – 1967)
* Επετειακή ομάδα των 25 χρόνων του ΝΒΑ 
* Επετειακή ομάδα των 50 χρόνων του ΝΒΑ 
* Επετειακή ομάδα των 75 χρόνων του ΝΒΑ 
* Η φανέλα με το Νο 24 αποσύρθηκε από τους Μπόστον Σέλτικς

## Παραπομπές


## Εξωτερικοί σύνδεσμοι

* Αναλυτικά στατιστικά καριέρας 
* Samuel "Sam" Jones  

 
Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Σούτινγκ γκαρντ
Κατηγορία:Εισαχθέντες στο Naismith Memorial Basketball Hall of Fame
Η Ελλάδα στα Ευρωπαϊκά Πρωταθλήματα Ταεκβοντό ανδρών/γυναικών

Ο Ζήσιμος Μπέλος, το 1978 στο Μόναχο, κατέκτησε το πρώτο μετάλλιο της Ελλάδας σε Ευρωπαϊκό πρωτάθλημα ταεκβοντό ανδρών και γυναικών. Συνολικά, η Ελλάδα έχει κατακτήσει 46 μετάλλια, με τους Γιώργο Ιωνά και Μόρφω Δροσίδου να είναι οι.... πολυμεταλλιούχοι !

## Στατιστικά στοιχεία (1978-2021)
*Η Ελλάδα έχει κατακτήσει συνολικά 46 μετάλλια και συγκεκριμένα εννέα χρυσά, 12 ασημένια και 25 χάλκινα.
* O Γιώργος Ιωνάς είναι ο μοναδικός που έχει κατακτήσει δύο χρυσά μετάλλια (2000, 2002) και ο μοναδικός άνδρας με τρία μετάλλια (τρίτος στο Ευρωπαϊκό του 1998).
* Η Μόρφω Δροσίδου, είναι η μοναδική αθλήτρια που έχει κατακτήσει τρία μετάλλια, ένα από κάθε απόχρωση (1η το 1994, 2η το 1992, 3η το 2000).
* Το τελευταίο χρονικά χρυσό μετάλλιο για την Ελλάδα, το έχει κατακτήσει η Ιωάννα Κουτσού το 2012 στο Μάντσεστερ.
* Συνολικά οκτώ αθλητές και αθλήτριες έχουν βρεθεί περισσότερες από μία φορές στο βάθρο των νικητών/νικητριών. Εκτός του Ιωνά (2-0-1) και της Δροσίδου (1-1-1), διπλομεταλλιούχοι είναι και οι Έλλη Μυστακίδου (1-1-0), Τριανταφυλλιά Καρασιούνα (1-0-1), Αλέξανδρος Νικολαίδης (1-0-1), Ιωάννα Κουτσού (1-0-1), Κατερίνα Μπάση (0-1-1) και Γεσθημανή Ορφανίδου (0-0-2).
* Συνολικά 38 Έλληνες αθλητές και αθλήτριες έχουν κατακτήσει τουλάχιστον ένα μετάλλιο σε Ευρωπαϊκό πρωτάθλημα Α/Γ
* Τα πρώτα χρονικά χρυσά μετάλλια για την Ελλάδα στη διοργάνωση, τα κατέκτησαν οι Τριανταφυλλιά Καρασιούνα και Μόρφω Δροσίδου το 1994 στο Ζάγκρεμπ της Κροατίας.
* Η Ελλάδα (Πάτρα), το 2000 φιλοξένησε το 13ο Ευρωπαϊκό πρωτάθλημα (12o γυναικών), κατακτώντας συνολικά έξι μετάλλια, απολογισμός που είναι και ο μεγαλύτερος για τη χώρα μας σε μια μόνο διοργάνωση.

## Τα ελληνικά μετάλλια

## Διοργανώσεις

## Πίνακας μεταλλίων
Από το 1976 έως το 2021

## Παραπομπές


## Εξωτερικοί Σύνδεσμοι

* ΕΛΛΗΝΙΚΗ ΟΜΟΣΠΟΝΔΙΑ ΤΑΕΚΒΟΝΤΟ (ΕΛΟΤ)
* EUROPEAN TAEKWONDO UNION (ETU)
* TAEKWONDO DATA

## Δείτε επίσης

* Η Ελλάδα στα Ευρωπαϊκά πρωταθλήματα Ταεκβοντό νέων ανδρών/νέων γυναικών
* Η Ελλάδα στα Ευρωπαϊκά πρωταθλήματα Ταεκβοντό εφήβων/νεανίδων
* Η Ελλάδα στα Ευρωπαϊκά πρωταθλήματα Ταεκβοντό παίδων/κορασίδων
* Η Ελλάδα στα Ευρωπαϊκά Πρωταθλήματα Ταεκβοντό Poomsae

Κατηγορία:Τάε κβον ντο στην Ελλάδα
Ντέιβ ΝτεΜπουσέρ

Ο **Ντέιβιντ Άλμπερτ ΝτεΜπουσέρ** (*David Albert DeBusschere*, 16 Οκτωβρίου 1940 – 14 Μαΐου 2003), ήταν Αμερικανός επαγγελματίας καλαθοσφαιριστής.

## Βιογραφία
Ο ΝτεΜπουσέρ ήταν λαϊκός ήρωας στο Ντιτρόιτ, όπου γεννήθηκε και μεγάλωσε πρωταγωνιστώντας στο μπέιζμπολ καθώς και στο μπάσκετ. Η δυσκολία στην επιλογή ανάμεσα στα δύο αθλήματα συνεχίστηκε και μετά την αποφοίτηση από το κολέγιο και αγωνίστηκε και επαγγελματίας στο μπέιζμπολ για τέσσερα χρόνια. Έπαιζε συνήθως ως πάουερ φόργουορντ, ενίοτε και ως σμολ φόργουορντ. 
Ένας σκληροτράχηλος, επίμονος επιθετικός, ο ΝτεΜπουσέρ ήταν ένας από τους καλύτερους αμυντικούς όλων των εποχών. Συμπεριλήφθηκε οστην Καλύτερη Αμυντική Ομάδα σε κάθε ένα από τα πρώτα έξι χρόνια ύπαρξης του βραβείου. Το 1964 ανέλαβε ως προπονητής για τρία χρόνια τους Ντιτρόιτ Πίστονς, όπου αγωνιζόταν από το 1962 και έγινε στα 24 χρόνια του ο νεότερος προπονητής στην ιστορία του ΝΒΑ. Ο τρόπος παιχνιδιού του ήταν χαρακτηριστικό των Νιου Γιορκ Νικς της δεκαετίας του 1970, με τους οποίους κατέκτησε δύο πρωταθλήματα (1970, 1973). Στα πλέι οφ  του 1970 είχε μέσο όρο 16,1 πόντους και 11,6 ριμπάουντ. Το 1973 η ομάδα βρέθηκαν πίσω στους τελικούς του NBA. Αυτή τη φορά, είχε μέσο όρο 15,6 πόντους και 10,5 ριμπάουντ και πάλι με αντίπαλο τους Λος Άντζελες Λέικερς, τους οποίους νίκησαν σε πέντε αγώνες. 

Έκλεισε την καριέρα του με μέσους όρους 16,0 πόντους, 10,7 ριμπάουντ και 3,1 ασίστ. Είναι μέλος του Naismith Memorial Basketball Hall of Fame και μέλος της επετειακής επιλογής των 50 καλύτερων του NBA το 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Τίτλοι και διακρίσεις
* 2 × Πρωτάθλημα NBA  (1970, 1973)
* 8 × NBA All-Star (1966–1968, 1970–1974)
* 6 × NBA Καλύτερη αμυντική ομάδα (1969–1974)
* All-NBA δεύτερη ομάδα (1969)
* Καλύτερη ομάδα ρούκι (1963)
* Η ομάδα όλων των εποχών για την 50ή επέτειο του NBA
* Η ομάδα όλων των εποχών για την 75η επέτειο του NBA
* No. 22 αποσύρθηκε από τους Νιου Γιορκ Νικς
* 2 × δεύτερη ομάδα All-American – NBA (1961, 1962)
* Δεύτερη ομάδα All-American – NABC (1961)
* No. 22 αποσύρθηκε από τους Detroit Mercy Titans

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας 

Κατηγορία:Αμερικανοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Ντιτρόιτ Πίστονς
Κατηγορία:Καλαθοσφαιριστές Νιου Γιορκ Νικς
Κατηγορία:Πάουερ φόργουορντ
Κατηγορία:Εισαχθέντες στο Naismith Memorial Basketball Hall of Fame
Μοσέ Λιόν

Ο **Μοσέ Λιόν** (, γεννηθείς 6 Οκτωβρίου 1961) είναι Ισραηλινός πολιτικός, δήμαρχος της Ιερουσαλήμ. Έχει διατελέσει μέλος του Δημοτικού Συμβουλίου της Ιερουσαλήμ, γενικός διευθυντής του Γραφείου του Πρωθυπουργού, Πρόεδρος των Ισραηλινών Σιδηροδρόμων και επικεφαλής της Αρχής Ανάπτυξης της Ιερουσαλήμ.

Ο Λιόν, ο πρώτος δήμαρχος Ιερουσαλήμ με σεφαρδίτικη καταγωγή, εξελέγη στις 13 Νοεμβρίου 2018 και ανέλαβε καθήκοντα στις 4 Δεκεμβρίου.

## Ζωή
Ο Μοσέ Λιόν γεννήθηκε στη συνοικία Φλορεντίν του Τελ Αβίβ, και πήγε στο Λύκειο Ζεϊτλίν. Η οικογένεια του πατέρα του κατάγεται από τη Θεσσαλονίκη, ενώ η μητέρα του έχει ρίζες στο Άντεν. Ως παιδί, μετακόμισε με την οικογένειά του στο Γκιβατάιμ. Ο Λιόν υπηρέτησε στις Ισραηλινές Αμυντικές Δυνάμεις, όπου κατατάχτηκε στο θρησκευτικό σώμα του ισραηλινού Στρατού (Military Rabbinate) ενώ συμμετείχε και στη χορωδία του στρατού.  Περιστασιακά εξακολουθεί να μετέχει σε χορωδίες συναγωγών. Ο Λιόν πήρε πτυχίο στα οικονομικά και τη λογιστική από το Πανεπιστήμιο Μπαρ-Ιλάν. Ο αδελφός του, ο Δρ. Νισσίμ Λιόν, είναι λέκτορας στο Τμήμα Κοινωνιολογίας και Ανθρωπολογίας στο Πανεπιστήμιο Μπαρ-Ιλάν.

Είναι παντρεμένος, έχει τέσσερα παιδιά, και ζει στην Ρεχαβιά της Ιερουσαλήμ.

## Παραπομπές


## Εξωτερικοί σύνδεσμοι
* 

Κατηγορία:Ισραηλινοί πολιτικοί
Ηλεκτροσκόπιο

**Ηλεκτροσκόπιο** λέγεται μια συσκευή η οποία χρησιμεύει στο να ανιχνεύσουμε αν ένα οποιοδήποτε σώμα είναι ηλεκτρισμένο. Το ηλεκτροσκόπιο αποτελείται από μια φιάλη, της οποίας το εσωτερικό διαθέτει δύο λεπτά φύλλα χρυσού. Αυτά τα δύο φύλλα συνδέονται με δίσκο φτιαγμένο από μέταλλο μέσω μιας μεταλλικής ράβδου. Αυτός ο δίσκος, ο οποίος λέγεται και μεταλλικός δίσκος, βρίσκεται έξω από την φιάλη.

Εάν τοποθετήσουμε στον μεταλλικό δίσκο ένα σώμα το οποίο έχει ηλεκτριστεί, το φορτίο που εμπεριέχει το σώμα θα περάσει μέσω της ράβδου στα δύο φύλλα, τα οποία θα φορτιστούν ομώνυμα. Σύμφωνα με τους νόμους της φυσικής, τα ομώνυμα φύλλα απωθούνται. Επομένως, τα δύο φύλλα αρχικά απωθούνται και τελικά αποκλείουν. Αυτό δείχνει ποια σώματα είναι φορτισμένα και ποια δεν είναι φορτισμένα.Αποκτούν ένα θετικό ή αρνητικό φορτίο αντίστοιχα. 

## Παραπομπές

Κατηγορία:Συσκευές
Νταγκ Μπέργκαμ

Ο **Ντάγκλας Τζέιμς Μπέργκαμ** (αγγλικά: *Douglas "Doug" James Burgum*, 1 Αυγούστου 1956), είναι Αμερικανός επιχειρηματίας, επενδυτής και πολιτικός, που υπηρετεί ως 55ος Υπουργός Εσωτερικών των Ηνωμένων Πολιτειών από το 2025. Είναι μέλος του Ρεπουμπλικανικού Κόμματος.

Προηγουμένως υπηρέτησε ως 33ος Κυβερνήτης της Βόρειας Ντακότα από το 2016 έως το 2024.

Πριν ενασχοληθεί με την πολιτική, ήταν υψηλόβαθμο στέλεχος της Microsoft. Επίσης, είναι ιδρυτής της κτηματομεσιτικής και κατασκευαστικής εταιρείας "Kilbourne Group" που εδρεύει στο Φάργκο. Από το 1983 έως το 2001, ήταν ιδιοκτήτης και πρόεδρος της εταιρείας λογιστικού λογισμικού "Great Plains Software", την οποία πούλησε στην Microsoft το 2001, έναντι 1,1 δισεκατομμυρίων δολαρίων. 

Πολιτικά, θεωρείται ότι ανήκει στην πτέρυγα των μετριοπαθών Ρεπουμπλικανών. 

## Βιογραφία
Ο Νταγκ Μπέργκαμ, γεννήθηκε τον Αύγουστο του 1956, στο Άρθουρ της Βόρειας Ντακότα, από τον Τζόζεφ Μπέργκαμ και την Κάθριν Κίλμπερν. Σπούδασε πανεπιστημιακές σπουδές στο Πολιτειακό Πανεπιστήμιο της Βόρειας Ντακότα στο Φάργκο, λαμβάνοντας πτυχίο το 1978. Είναι κάτοχος μεταπτυχιακού διπλώματος (MBA) στην διοίκηση επιχειρήσεων από το Πανεπιστήμιο Στάνφορντ (1980). 

### Προσωπικά στοιχεία
Από το 1991 έως το 2003, ήταν παντρεμένος με την Κάρεν Στόκερ, με την οποία έχουν αποκτήσει τρια παιδιά. Το 2016, παντρεύτηκε την Κάθριν Χέλγκας. Διαμένει στο Φάργκο. 

Η προσωπική του περιουσία, ξεπερνά τα 1,2 δισεκατομμύρια δολάρια.

### Πολιτική
Στις εκλογές του 2016 για το αξίωμα του Κυβερνήτη της Βόρειας Ντακότα, ο Μπέργκαμ, αφού είχε λάβει το χρίσμα του Ρεπουμπλικανικού Κόμματος, κατάφερε να εκλεγεί 33ος Κυβερνήτης της Βόρειας Ντακότα με ποσοστό 76,52%, έναντι 19,39% του Δημοκρατικού ανθυποψήφιού του. Επανεξελέγη το 2020, με ποσοστό 65,84%, έναντι 25,38% της Δημοκρατικής ανθυποψήφιάς του. Στις 14 Δεκεμβρίου 2024, παραιτήθηκε μετά την επιλογή του Ντόναλντ Τραμπ να τον διορίσει Υπουργό Εσωτερικών, θέση που ανέλαβε την 1η Φεβρουαρίου του επόμενου έτους.

## Παραπομπές


Κατηγορία:Κυβερνήτες της Βόρειας Ντακότα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:Υπουργοί των ΗΠΑ
Κατηγορία:Δεύτερη προεδρία του Ντόναλντ Τραμπ
Λίντσεϊ Γκράχαμ

Ο **Λίντσεϊ Όλιν Γκράχαμ** (αγγλικά: *Lindsey Olin Graham*, 9 Ιουλίου 1955), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία της Νότιας Καρολίνας, από τον Ιανουάριο του 2003. Είναι μέλος του Ρεπουμπλικανικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 3η περιφέρεια της Νότιας Καρολίνας από το 1995 έως το 2003, καθώς και ως Μέλος της Βουλής των Αντιπροσώπων της Νότιας Καρολίνας από την 2η περιφέρεια από το 1993 έως το 1995.

Από τον Φεβρουάριο του 2021, διατελεί ως εξέχων μέλος στην Επιτροπή Προϋπολογισμού της Γερουσίας των Ηνωμένων Πολιτειών. Έχει διατελέσει πρόεδρος στην Επιτροπή Δικαιοσύνης της Γερουσίας από το 2019 έως το 2021. 

Εξελέγη στη Γερουσία των Ηνωμένων Πολιτειών για πρώτη φορά, στις εκλογές του 2002, διαδεχόμενος τον επί 48 χρόνια Ρεπουμπλικανό Γερουσιαστή Στρομ Θέρμοντ, με ποσοστό 54.4% έναντι έναντι 44.2% του τότε Δημοκρατικού ανθυποψήφιού του. Επανεξελέγη το 2008 (με ποσοστό 57.5%), το 2014 (με ποσοστό 54.2%) και το 2020 (με ποσοστό 54.4%). 

## Παραπομπές
 
Κατηγορία:Γερουσιαστές των ΗΠΑ
Κατηγορία:Νότια Καρολίνα
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί στρατιωτικοί
__ΕΥΡΕΤΗΡΙΟ__
Τζάρεντ Πόλις

Ο **Τζάρεντ Σουτς Πόλις** (αγγλικά: *Jared Schutz Polis*, 12 Μαΐου 1975), είναι Αμερικανός επιχειρηματίας και πολιτικός, που υπηρετεί ως 43ος Κυβερνήτης του Κολοράντο από τον Ιανουάριο του 2019. Είναι μέλος του Δημοκρατικού Κόμματος.

Προηγουμένως, υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την 2η περιφέρεια του Κολοράντο από το 2009 έως το 2019, καθώς και ως Μέλος του Εκπαιδευτικού Συμβουλίου του Κολοράντο από το 2001 έως το 2009. 

Αποτελεί μέλος της ελευθεριακής-συντηρητικής πτέρυγας του Δημοκρατικού Κόμματος. Επίσης, είναι ο πρώτος ανοιχτά ομοφυλόφιλος Κυβερνήτης στις ΗΠΑ, και ο πρώτος Εβραϊκής καταγωγής Κυβερνήτης του Κολοράντο.

Η προσωπική περιουσία του, εκτιμάται ότι ξεπερνά τα 400 εκατομμύρια δολάρια.

## Παραπομπές


Κατηγορία:Κυβερνήτες του Κολοράντο
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί επιχειρηματίες
Κατηγορία:Αμερικανοί πολιτικοί
Κατηγορία:ΛΟΑΤ πρόσωπα από τις ΗΠΑ
Κατηγορία:Εβραίοι
Max (συνδρομητική υπηρεσία)

Το **Max** (γνωστό κι ως **HBO Max**) είναι μια αμερικανική συνδρομητική υπηρεσία ροής βίντεο κατ 'απαίτηση που ανήκει στην Warner Bros. Discovery και ξεκίνησε στις 27 Μαΐου 2020, στις Ηνωμένες Πολιτείες. Στην Λατινική Αμερική και την Καραϊβική ξεκίνησε στις 29 Ιουνίου 2021, ενώ σε ορισμένες περιοχές της Ευρώπης, θα ξεκινήσει κατά το δεύτερο εξάμηνο του ίδιου έτους. Ενώ βασίζεται σε περιεχόμενο από την ομώνυμη premium τηλεοπτική υπηρεσία, χρησιμεύει κυρίως ως κόμβος περιεχομένου για τις διάφορες κινηματογραφικές και τηλεοπτικές ιδιοκτησίες της Warner Bros, του Cartoon Network και του Adult Swim, προσφέροντας ταυτόγχρονα και μια σειρά από πρωτότυπα περιεχόμενα προγραμματισμού και βιβλιοθήκης της εταιρείας, καθώς και πρόσθετο περιεχόμενο με άδεια μέσω διανομέων τρίτων.
μικρογραφία|Το λογότυπο του HBO Max
Σύμφωνα με την AT&T, η HBO και το HBO Max είχαν συνολικά 69,4 εκατομμύρια συνδρομητές που πληρώνουν παγκοσμίως 30 Ιουνίου 2021, συμπεριλαμβανομένων 43,5 εκατομμυρίων συνδρομητών HBO Max στις ΗΠΑ, 3,5 εκατομμύρια συνδρομητές μόνο HBO στις ΗΠΑ (κυρίως εμπορικοί πελάτες όπως ξενοδοχεία), και 20,5 εκατομμύρια συνδρομητές είτε του HBO Max είτε του HBO από μόνο του σε άλλες χώρες. Στα τέλη Απριλίου του 2022, ανακοινώθηκε ότι το HBO Max, μαζί με το HBO, είχαν 76.8 εκατομμύρια συνδρομητές παγκοσμίως.

Τον Απρίλιο του 2023, ανακοινώθηκε πως το HBO Max θα επανακυκλοφορήσει ως **Max**, περιλαμβάνοντας και περιεχόμενο της Discovery, όπως κι έγινε τελικά. 

## Παραπομπές

## Εξωτερικοί Σύνδεσμοι
*Επίσημη ιστοσελίδα

Κατηγορία:Warner Bros. Discovery
Κατηγορία:Συνδρομητικές πλατφόρμες των ΗΠΑ
Κατηγορία:Διαδικτυακή streaming τηλεόραση
Μπέιτ Σεάν

Η **Μπέιτ Σεάν** ή **Μπετ Σεάν** (), ιστορικά γνωστή ως **Σκυθόπολις**, είναι πόλη στο Βόρειο Διαμέρισμα του Ισραήλ, η οποία έχει διαδραματίσει σημαντικό ρόλο στην ιστορία λόγω της γεωγραφικής της θέσης στη συμβολή της κοιλάδας του ποταμού Ιορδάνη και της κοιλάδας Γεζρεέλ.

Στη Βιβλική αφήγηση της μάχης των Ισραηλιτών εναντίον των Φιλισταίων στο όρος Γκιλμποά, τα σώματα του Βασιλιά Σαούλ και τριών γιων του κρεμάστηκαν στα τείχη του Μπέιτ Σεάν (1 Σαμουήλ 31:10-12). Στα ρωμαϊκά χρόνια, η Σκυθόπολις ήταν η κορυφαία πόλη της Δεκαπόλεως, μιας ένωσης παγανιστικών πόλεων.

Ο πληθυσμός της πόλης άλλαξε εντελώς το 1948-50· οι κάτοικοι της πόλης ήταν αποκλειστικά μουσουλμάνοι και χριστιανοί μέχρι τη μάχη για την πόλη κατά τη διάρκεια της επιχείρησης Γεδεών που τους οδήγησε σε φυγή και οι υπόλοιποι εκδιώχθηκαν. Το νέο ισραηλινό κράτος αντικατέστησε τον πληθυσμό με Εβραίους μετανάστες τους επόμενους μήνες.

Στη σύγχρονη εποχή, το Μπέιτ Σεάν χρησιμεύει ως περιφερειακό κέντρο για τους οικισμούς στην κοιλάδα Μπέιτ Σεάν. Τα ερείπια της αρχαίας πόλης προστατεύονται τώρα στο εθνικό πάρκο Μπέιτ Σεάν.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ισραήλ
Καρρόκι

Το **Καρρόκι** είναι Ελληνικό χωριό στην πρώην κοινότητα Λιβαδειάς, Νομός Αυλώνα, νότια Αλβανία. Κατά τη μεταρρύθμιση της τοπικής αυτοδιοίκησης του 2015 έγινε υποδιαίρεση του δήμου Φοινίκης. Μια μελέτη του 1993 από τον Λεωνίδα Καλλιβρετάκη διαπίστωσε ότι ο συνολικός πληθυσμός του χωριού ήταν 713 άτομα, όλοι μέρος της ελληνικής κοινότητας στην Αλβανία.

## Παραπομπές


Κατηγορία:Χωριά του νομού Αυλώνα
Κατηγορία:Βόρεια Ήπειρος
Κατηγορία:Φοινίκη (Βόρεια Ήπειρος)
Προσωρινή Κυβέρνηση του Αφγανιστάν (2021-)

Η **Προσωρινή Κυβέρνηση του Αφγανιστάν** ή **Συμβούλιο των Υπουργών του Ισλαμικού Εμιράτου του Αφγανιστάν**, συμπεριλαμβάνει όλους τους εν ενεργεία Υπουργούς του Ισλαμικού Εμιράτου του Αφγανιστάν, όπως διαμορφώθηκαν μετά την ανακοίνωση της Προσωρινής Κυβέρνησης των Ταλιμπάν, στις 7 Σεπτεμβρίου του 2021. Αρχηγός της Κυβέρνησης, είναι ο Εμίρης του Αφγανιστάν και Ανώτατος Ηγέτης των Ταλιμπάν, Χαϊμπατουλάχ Αχουτζάντα.

Η κυβέρνηση ασκεί τον *[[de facto]]* έλεγχο στην χώρα, όμως δεν έχει λάβει αναγνώριση ως *[[de jure]]* κυβέρνηση, από κανένα άλλο κράτος ή διεθνή οργανισμό.

## Ιστορικό
Στις 24 Αυγούστου 2021, η Φόζια Κούφι, πρώην βουλευτής της Εθνοσυνέλευσης, δήλωσε ότι πραγματοποιήθηκαν συναντήσεις στην Καμπούλ σε σχέση με το σχηματισμό μιας νέας κυβέρνησης του νέου (μη αναγνωρισμένου) κράτους που ελέγχουν οι Ταλιμπάν, όπου αποκλείονται οι γυναίκες. Η Κούφι δήλωσε ότι μια κυβέρνηση μόνο για άνδρες δεν θα ήταν "πλήρης".

Στις 7 Σεπτεμβρίου 2021 ανακοινώθηκε ένα υπουργικό συμβούλιο, στο οποίο συμμετέχουν μόνο άνδρες. Το BBC ανέφερε ότι το Υπουργείο Γυναικείων Υποθέσεων φαίνεται να έχει καταργηθεί. Τα κυριότερα πρώην πολιτικά κόμματα του Αφγανιστάν, αντιτάχθηκαν στην επιλογή των εν ενεργεία μελών του Υπουργικού Συμβουλίου ως μη περιεκτικού, με το Τζαμιάτ-ε Ισλαμί να το περιγράφει ως "το πιο μονοπωλιακό και εξτρεμιστικό, όσον αφορά πολιτική και εξουσία, από όλους τους προηγούμενους επιβαλλόμενους ηγέτες". Μέχρι στιγμής, καμία χώρα δεν έχει αναγνωρίσει επίσημα το Ισλαμικό Εμιράτο του Αφγανιστάν ως νόμιμη κυβέρνηση του Αφγανιστάν.

Παρόλο που καμία κυβέρνηση δεν αναγνώρισε το Ισλαμικό Εμιράτο του Αφγανιστάν, οι κυβερνήσεις της Κίνας, του Πακιστάν, της Ρωσίας, της Σαουδικής Αραβίας και των Ηνωμένων Πολιτειών δήλωσαν ότι ενδέχεται να αναγνωρίσουν την κυβέρνηση των Ταλιμπάν, εάν σεβαστεί τα βασικά ανθρώπινα δικαιώματα.

## Σύνθεση της Κυβέρνησης
Ο ηγέτης της χώρας και της κυρίαρχης αρχής αυτής, των Ταλιμπάν, ορίζει την κυβέρνηση, και αποτελεί τον Ανώτατο Ηγέτης του Ισλαμικού Εμιράτου του Αφγανιστάν. Σήμερα την θέση αυτή κατέχει ο '''Χαϊμπαντουλάχ Αχουντζάντα'''.

Η Κυβέρνηση έχει ως εξής:

## Παραπομπές


Κατηγορία:Κυβερνήσεις του Αφγανιστάν
Σύρνα Αρκαδίας

Η **Σύρνα** είναι ορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Η Σύρνα βρίσκεται στις νοτιοδυτικές πλαγιές του Μαίναλου σε υψόμετρο 750 μέτρα. Απέχει 18  χλμ. ΝΑ. από τη Δημητσάνα (έδρα του δήμου) και 38 χλμ. Δ. από την Τρίπολη. Βορειοδυτικά του χωριού είναι η Στεμνίτσα και το Ελληνικό ενώ νοτιοδυτικά το Ψάρι. Ο Νικόλαος Πολίτης αναφέρει ότι σύμφωνα με τον Α. Παπαχριστόπουλο πιθανολογείται ότι στην περιοχή ευρίσκετο η αρχαία Αρκαδική πόλη Θυραίον. Αξιοθέατα είναι η κεντρική εκκλησία του Ευαγγελισμού και η παλιά πετρόκτιστη βρύση (Συρνόβρυση).

Αναφέρεται επίσημα ως ξεχωριστός οικισμός, μετά την επανάσταση του 1821, το 1879 στο ΦΕΚ 50Α - 25/07/1879 να προσαρτάται στον τότε δήμο Τρικολώνων. Το 1912 με το ΦΕΚ 252Α - 24/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης μαζί με τα Άνω Καλύβια αποτελούν την τοπική κοινότητα Σύρνας που υπάγεται στην δημοτική ενότητα Τρικολώνων του Δήμου Τρίπολης και σύμφωνα με την την απογραφή του 2011 ως κοινότητα έχει 62 κατοίκους ενώ ως οικισμός 60.

Το όνομα του οικισμού μπορεί να προέρχεται από το γυναικείο ανθρωπωνύμιο *S(i)rna*, πρωτοσλαβικής προέλεuσης, αφού αρκετά τοπωνύμια της περιοχής έχουν σλαβική προέλευση.

## Παραπομπές


## Εξωτερικοί σύνδεσμοι
* Σύρνα Αρκαδίας ... από τον ιστότοπο https://www.arcadiaportal.gr/ 
* Η Σύρνα από το παρελθόν στο σήμερα... στο https://www.youtube.com/

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Νέιτ Άρτσιμπαλντ

Ο **Ναθανίελ Άρτσιμπαλντ** (*Nathaniel Archibald*, γεννήθηκε 2 Σεπτεμβρίου 1948), είναι Αμερικανός πρώην επαγγελματίας καλαθοσφαιριστής. 

Γεννημένος και μεγαλωμένος στο Μπρονξ,  χρησιμοποίησε την επιδεξιότητά του με το μπάσκετ για να απομακρύνει τα ναρκωτικά και τη βία που περιτριγύριζε πολλούς συνομηλίκους του. Με το προσωνύμιο του πατέρα του, «Big Tiny», έφυγε από τη Νέα Υόρκη για να σπουδάσει στο Πανεπιστήμιο του Τέξας και το 1970 έκανε το ντεμπούτο του στο  NBA. Το 1973 έγινε ο μόνος παίκτης που ήταν κορυφαίος στο πρωτάθλημα τόσο στο σκοράρισμα όσο και στις ασίστ σε μία σεζόν (34,0 πόντους μ.ο., 11,4 ασίστ μ.ο.). Στα έξι χρόνια παραμονής του στους Σινσινάτι Ρόγιαλς είχε μέσο όρο 25,2 πόντους, το δεύτερο καλύτερο στην ιστορία του συλλόγου. Γρήγορος και αποτελεσματικός πασέρ, κέρδισε ένα πρωτάθλημα το 1981 με τους Μπόστον Σέλτικς. Είναι μέλος του Naismith Memorial Basketball Hall of Fame και της επετειακής επιλογής των 50 χρόνων του NBA το 1996. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του.

## Τίτλοι και διακρίσεις
* 6 × NBA All-Star (1973, 1975, 1976, 1980 - 1982)
* MVP του NBA All-Star Game (1981)
* 3 × Πρώτη ομάδα All-NBA (1973, 1975, 1976)
* 2 × All-NBA δεύτερη ομάδα (1972, 1981)
* Πρώτος σκόρερ NBA (1973)
* Πρώτος στις ασίστ του NBA (1973)
* Η ομάδα όλων των εποχών για την 50ή επέτειο του NBA
* Η ομάδα όλων των εποχών για την 75η επέτειο του NBA
* Η φανέλα με το Νο. 1  αποσύρθηκε από τους Σακραμέντο Κινγκς
* Πρώτη ομάδα All-WAC (1970)

## Παραπομπές


## Εξωτερικοί σύνδεσμοι
 
* Αναλυτικά στατιστικά καριέρας 
* Nathaniel "Nate" Archibald 

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές του NBA
Κατηγορία:Καλαθοσφαιριστές All-Star Game (NBA)
Κατηγορία:Καλαθοσφαιριστές Σακραμέντο Κινγκς
Κατηγορία:Καλαθοσφαιριστές Νιου Τζέρσεϊ Νετς
Κατηγορία:Καλαθοσφαιριστές Νιου Γιορκ Νικς
Κατηγορία:Καλαθοσφαιριστές Μπόστον Σέλτικς
Κατηγορία:Καλαθοσφαιριστές Μιλγουόκι Μπακς 
Κατηγορία:Πόιντ γκαρντ
Κατηγορία:Εισαχθέντες στο Naismith Memorial Basketball Hall of Fame